da en da nl ca da da de es da da da da da da da da da da da da da da da da de en tr da da da da da da da da da da da nb da es en da la nb da ko en da la nb nb nl eo da da da de da da da da da da da da da da da da da nl da en da da es nl da
Politikere og økontaktudvalg er gået om bord i en ny færgestrategi | Lolland Kommune
17.8.2022 11:39:34 CEST | Lolland Kommune
På Økonomi- og Erhvervsudvalgets møde den 8. juni vedtog man et beslutningsforslag, der skyder processen med en fremtidig færgestrategi i gang, og som forpligter Klima-, Teknik- og Miljøudvalget til – sammen med Økontaktudvalget - at udarbejde et forslag hertil til byrådet.
”Vi har haft den første dialog med Økontaktudvalget i dag, og jeg synes, vi havde en konstruktiv samtale, der viser, at Økontaktudvalget gerne vil inddrages i at finde løsninger,” siger Tine Vinther Clausen, formand for Klima-, Teknik og Miljøudvalget.
”Økontaktudvalget havde i dag mulighed for at byde ind på, hvordan de gerne vil inddrages i processen, hvordan de ser, at de øvrige øboere kan få indflydelse, og hvad Økontaktudvalgets rolle kan være undervejs i processen. Der kom en række gode forslag på bordet og selvfølgelig også et bredt ønske om at bevare færgedriften, som den er i dag. Men når nu opgaven er givet af Økonomi- og Erhvervsudvalget, er vi enige med Økontaktudvalget om, at vi må lægge os i selen for at gøre processen så god som mulig,” siger Muj Berisha, der er næstformand for Klima-, Teknik og Miljøudvalget.
”Økontaktudvalget foreslog desuden, at vi politikere støtter op om processen ved at deltage i dialogmøder på øerne, og det synes vi er et rigtig godt forslag. Men for at være sikker på, at dialogen kommer til at handle om det fremadrettede og det langsigtede – og ikke de aktuelle besparelser, der ligger i sparekataloget for budget 2023, – så kommer disse møder først i kalenderen i sidste halvdel af oktober,” siger Tine Vinther Clausen, og fortsætter:
”Har man input vedrørende de aktuelle besparelser, skal man benytte sin høringsret og indsende et høringssvar til budget 2023. Link til dette kommer på kommunens hjemmeside”.
Økontaktudvalget har næste møde den 7. september, hvor processen med den kommende færgestrategi er på dagsordenen. Her kan deltagerne i Økontaktudvalget arbejde videre med, hvordan de ønsker at deltage i arbejdsgrupper osv.
Både Tine Vinther Clausen og Muj Berisha sidder i Økontaktudvalget, da de er udpeget af Byrådet. De to politikere får dermed god mulighed for at høre de forskellige parters synspunkter.
Ø-kontaktudvalget er et lokaludvalg nedsat af Byrådet jf. styrelseslovens § 65d. Ø-kontaktudvalget har en rådgivende funktion og ret til at udtale sig til byrådet om alle sager der vedrører øerne. Ø-kontaktudvalget har eksisteret siden 2010.
Ø-kontaktudvalget består af 7 repræsentanter for øerne – 3 fra Fejø, 2 fra Askø og 2 fra Femø og 2 byrådsmedlemmer, der samtidig skal være medlemmer af Klima-, Teknik og Miljøudvalget.
Øernes beboere indstiller medlemmer til Ø-kontaktudvalget.
Økontaktudvalget består - udover de to politikere - af:
Peter Larsen, Askø (formand)
Finn Iversen, Fejø (næstformand)
Christine Grube Pedersen, Femø
Marianne Pilhøj Thomsen, Askø
Økontaktudvalget sekretariat betjenes af direktør Rikke Jensen og overfartsleder i Lolland Færgefart Max Møller Christensen.
Fakta: Økonomiudvalgets beslutningsforslag om færgefart 8. juni 2022
Lolland Kommune har ansvaret for færgedriften til Fejø, Femø og Askø. I dag ejer kommunen fire færger, hvoraf de 3 er gamle og bør udskiftes inden for en overskuelig tidshorisont. Samtidig er færgedriften baseret på olie, hvilket medfører en betragtelig klimabelastning, ligesom man i forbindelse med en kommende skattereform vil blive pålagt øgede CO2 afgifter.
For at sætte skub i omstillingen af færgefarten søgte Lolland Kommune i november 2021 en statslig pulje til grøn omstilling af indenrigsfærger og fik et tilsagn på godt 26 mio. kr. Prisen for en ny elfærge anslås at være 106 mio. kr., hvorfor kommunen skal medfinansiere ca. 80 mio. kr.
Der er ingen tvivl om, at der er behov for at skifte den ældste færge Femøsund ud til en ny og grøn elfærge, men investeringen på 80 mio. kr. skal samtidig være startskuddet på en proces, hvor færgedriften moderniseres og driftsomkostningerne nedbringes med 5-10 mio. kr. årligt.
Det vil indebære færre færger, ændrede ruter og færre afgange. Lolland Kommune har i dag et højt serviceniveau i form af flere afgange end de sammenlignelige kommuner. I fremtiden skal serviceniveauet balanceres, ligesom driftssikkerheden skal forbedres. Det betyder også investering i ombygning af færgelejer og tilpasning af den eksisterende flåde, så alle færger kan anløbe alle havne.
Økontaktudvalget involveres tæt i en proces, hvor ovenstående pejlemærker omsættes til en egentlig færgestrategi.
færgefartfærgerklima og miljøklima teknik og miljøudvalgetLolland FærgefartMuj BerishaPeter LarsenRikke Jensenteknik og miljøTine Vinther ClausenøerØkonomi og ErhvervsudvalgetØkontaktudvalgetø-kontaktudvalget
Formand for Klima-, Teknik- og Miljøudvalget, Lolland Kommune
Tlf. 20 36 49 20
Næstformand for Klima-, Teknik- og Miljøudvalget, Lolland Kommune
Tlf. 24 87 61 20
Tlf. 24 91 40 70
Tlf. 23 82 97 21
Information om Lolland Kommune
54 67 67 67http://www.lolland.dk/
Følg pressemeddelelser fra Lolland Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Lolland Kommune
Fuld fart på Lolland Sprogskole30.9.2022 08:10:07 CEST | Pressemeddelelse
Rekruttering af international arbejdskraft, Femernbyggeriet, Lolland International School og krigen i Ukraine. Lolland er en internationalt orienteret kommune – og det mærker man tydeligt på Lolland Sprogskole, der netop nu er midt i en rivende udvikling.
Kursen er sat – nye fyrtårne viser vej15.9.2022 15:47:43 CEST | Pressemeddelelse
Fremtidens skole, boligudvikling, grøn erhvervspolitik og Lollands sydkyst. Det er fire af de i alt otte særlige indsatsområder, som i de kommende år skal være med til at sætte retning for Lolland Kommunes udvikling.
Inspirationsdag om livet med demens14.9.2022 12:48:51 CEST | Pressemeddelelse
Hvad kan du selv gøre for at reducere risikoen for demens, og hvilke tilbud er der på Lolland, hvis du eller en nærtstående rammes af demens? Få svar på det, og hør to spændende foredrag med TV-vært Michèle Bellaiche og hjerneforsker Troels W. Kjær, når Lolland Kommune og en række frivillige organisationer afholder inspirationsdag om livet med demens onsdag den 21. september kl. 14-18 i Maribo Hallerne.
Lolland får gæster – igen1.9.2022 06:10:00 CEST | Pressemeddelelse
Knap har H.M. Dronningen afsluttet sit besøg, før der igen kommer spændende gæster til Lolland. Foreningen Park- og Naturforvalterne afholder nemlig deres årlige konference ”Danske Parkdage” på Hotel Milling i Maribo på Lolland i dagene 7.-9. september 2022.
Lolland Kommune hejser flaget for udsendte og veteraner26.8.2022 08:23:30 CEST | Pressemeddelelse
Mandag den 5. september markerer Lolland Kommune traditionen tro den nationale flagdag for nuværende og tidligere udsendte. Først med en offentlig højtidelighed ved Veteranstenen i Jernbaneanlægget i Nakskov kl. 17.30-18.30 og derefter en udendørs andagt ved Amfiteatret i Nakskov kl. 19.00-19.45. Om aftenen er veteranerne og deres pårørende inviteret til en reception på Nakskov Uddannelsescenter.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022